b'\n_START_ARTICLE_\nKri\xc5\xbear\n_START_PARAGRAPH_\nKr\xc3\xad\xc5\xbearji ali bo\xc5\xbeji vitezi so bili voj\xc5\xa1\xc4\x8daki, ki so na poziv pape\xc5\xbea sodelovali v kri\xc5\xbearskih vojnah, da bi iz rok muslimanov osvobodili sveto mesto Jeruzalem._NEWLINE_Kri\xc5\xbearje so sestavljali: vitezi, princi, kmetje in romarji, ki so se odpravili na dolgo potovanje iz zahodne Evrope v Palestino (dana\xc5\xa1nji Izrael), imenovano kri\xc5\xbearski pohod. Tisti pa, ki so se iz Palestine vrnili v Evropo, so prinesli s seboj za\xc4\x8dimbe, svilo in nova znanja, pa tudi islamsko znanost, na primer matematiko in astronomijo._NEWLINE_Ko je bilo kri\xc5\xbearskih vojn konec, je bila skrb kri\xc5\xbearjev, da so romarji varno pri\xc5\xa1li v sveto mesto. Ker so bili za storitve in usluge pla\xc4\x8dani, so kmalu postali zelo bogati. Vendar to ni bilo v\xc5\xa1e\xc4\x8d ne cerkvi ne kralju, zato jih je cerkev obto\xc5\xbeila krivoverstva. Veliko so jih pobili ali pa mu\xc4\x8dili. Tako je kon\xc4\x8dalo eno najve\xc4\x8djih zdru\xc5\xbeenj v srednjem veku._NEWLINE_Leta 1212 je pri\xc5\xa1lo do tragi\xc4\x8dnega kri\xc5\xbearskega pohoda. Na tiso\xc4\x8de kr\xc5\xa1\xc4\x8danskih otrok se je pe\xc5\xa1 odpravilo iz Evrope v Jeruzalem. Ve\xc4\x8dina jih je na poti od lakote umrla, ali pa so jih prodali v su\xc5\xbeenjstvo.'